**Εκλογές** διεξάγονται στον Άγιο Βικέντιο και Γρεναδίνες για την ανάδειξη των μελών της Εθνοσυνέλευσης. Η εθνοσυνέλευση έχει 21 μέλη, από τα οποία εκλέγονται τα 15, ενώ τα υπόλοιπα 6 είναι οι διορισμένοι γερουσιαστές.

Πρόσφατες εκλογές (2020)
------------------------

Κύριο λήμμα: Γενικές εκλογές του Αγίου Βικεντίου και Γρεναδίνων (2020)

Προηγούμενες εκλογές
--------------------

### 1951 - 1966

Στις πρώτες γενικές εκλογές που διεξήχθησαν το 1951, κέρδισε ο Όγδοος Απελευθερωτικός Στρατός, ο οποίος κέρδισε όλες τις 8 έδρες. Η συμμετοχή στις εκλογές ήταν 69,7%.
Στις επόμενες εκλογές του 1954 η συμμετοχή ήταν 59,8% και τις περισσότερες έδρες κατέλαβαν ανεξάρτητοι, ενώ πρώτευσε το Πολιτικό Κόμμα του Λαού, όπως και στις επόμενες εκλογές, στις 12 Σεπτεμβρίου 1957, στις 20 Απριλίου 1961 και στις 22 Αυγούστου 1966 (συμμετοχή 84,1%).

### 1967 -1979

Οι επόμενες γενικές εκλογές έγιναν πρόωρα στις 19 Μαΐου 1967 και πριν κλείσει χρόνος από τις εκλογές του 1966. Νικητής αναδείχθηκε το Εργατικό Κόμμα του Αγίου Βικεντίου. Το ίδιο κόμμα κέρδισε απανωτές εκλογικές νίκες, στις 7 Απριλίου 1972 , στις 9 Δεκεμβρίου 1974 και στις 5 Δεκεμβρίου 1979.

### 1984 - 1998

Στις 25 Ιουλίου 1984 οι γενικές εκλογές κερδήθηκαν από το Νέο Δημοκρατικό Κόμμα, με 9 έδρες επί συνόλου 13 στο κοινοβούλιο, με συμμετοχή 88,8%. Το ίδιο κόμμα κέρδισε και τις επόμενες εκλογές, στις 16 Μαΐου 1989, στις 21 Φεβρουαρίου 1994 και στις 15 Ιουνίου 1998 (αν και στις εκλογές του 1998 το Εργατικό Κόμμα Ενότητας κέρδισε μεγαλύτερο ποσοστό).

### 2001

Το Εργατικό Κόμμα Ενότητας κέρδισε τις εκλογές που έγιναν στις 28 Μαρτίου 2001, κερδίζοντας τις 12 έδρες από τις συνολικά 15 στο κοινοβούλιο..Νέος πρωθυπουργός έγινε ο Ραλφ Γκονσάλβες.

### 2005

Στις επόμενες εκλογές που διενεργήθηκαν στις 7 Δεκεμβρίου 2005 ο Γκονσάλβες και το κόμμα του, το ULP παρέμειναν στην εξουσία, κερδίζοντας ακριβώς όσες έδρες είχαν κερδίσει (12) στις εκλογές του 2001. Το NDP κέρδισε τις υπόλοιπες 3 έδρες.

### 2010

Εκλογές για την ανάδειξη 15 μελών του κοινοβουλίου διεξήχθησαν στις 13 Δεκεμβρίου 2010. Η ψηφοφορία δεν είναι υποχρεωτική και η ηλικία στην οποία χορηγείται το δικαίωμα ψήφου είναι τα 18 έτη.To Εργατικό Κόμμα της Ενότητας του πρωθυπουργού Γκονσάλβες κέρδισε για τρίτη φορά τις εκλογές, με 8 έδρες στο Κοινοβούλιο, επί συνόλου 15. Το Νέο Δημοκρατικό Κόμμα της αντιπολίτευσης πήρε περισσότερες έδρες (7) σε σχέση με τις εκλογές του 2005.

| Κόμμα | Ψήφοι | % | Έδρες |
| --- | --- | --- | --- |
| Εργατικό Κόμμα Ενότητας | 32.200 | 51,64 | 8 |
| Νέο Δημοκρατικό Κόμμα | 30.012 | 48,13 | 7 |
| Κόμμα των Οικολόγων του Αγίου Βικεντίου και Γρεναδίνων | 145 | 0,23 | 0 |
| **Σύνολο** |   |   | **15** |
| Πηγή:Εκλογές 2010 |

### 2015

Κύριο λήμμα: Γενικές εκλογές στον Άγιο Βικέντιο και Γρεναδίνες 2015
Το Εργατικό Κόμμα Ενότητας του πρωθυπουργού Ραλφ Γκονσάλβες κέρδισε την 4η συνεχή εκλογική του νίκη στις εκλογές του 2015.

Δημοψηφίσματα
-------------

### 2009

Οι πολίτες καταψήφισαν με ποσοστό 55,64% έναντι 43,13% σε δημοψήφισμα στις 25 Νοεμβρίου 2009 πρόταση για νέο σχέδιο Συντάγματος, σε αντικατάσταση εκείνου του 1979. Η συμμετοχή ήταν 54% και 1,16% ήταν άκυρα. Σε σύνολο 51.343 (98,8%) εγκύρων ψηφοδελτίων, 22.493 ήταν "ναι" και 29.020 "όχι". Η πρόταση τέθηκε προς ψήφιση από τον πρωθυπουργό Ραλφ Γκονσάλβες και αν εγκρινόταν, η Ελισάβετ Β΄ θα έπαυε να είναι αρχηγός κράτους.

Παραπομπές
----------

1. 1 2  Nohlen, D (2005) *Elections in the Americas: A data handbook, Volume I*, p600 ISBN 978-0-19-928357-6
2. 1 2  Nohlen, p602
3. 1 2  Nohlen, p603
4. ↑  Freedom in the World, Freedom House, 2007, ανακτήθηκε 20-1-2009.
5. ↑  General Election Results - 7 December 2005 Αρχειοθετήθηκε 2015-12-19 στο Wayback Machine. Caribbean Elections.
6. ↑  INTER-PARLIAMENTARY UNION
7. ↑  Trinidad Express Αρχειοθετήθηκε 2016-03-07 στο Wayback Machine. Gonsalves wins again, 14-12-2010.
8. ↑  «SVG Government - Αποτελέσματα δημοψηφίσματος 2009». Αρχειοθετήθηκε από το πρωτότυπο στις 28 Νοεμβρίου 2009. Ανακτήθηκε στις 8 Δεκεμβρίου 2015.
9. ↑  Browne, Juhel (11-11-2009). «Gonsalves: No executive president for St. Vincent». *Trinidad and Tobago Express*. Αρχειοθετήθηκε από το πρωτότυπο στις 2009-11-13.. Ανακτήθηκε στις 14-11-2009.

Εξωτερικοί σύνδεσμοι
--------------------

* Adam Carr's Election Archive